Януш Куртыка

Я́нуш Курты́ка (; , Кракаў — 10 красавіка 2010, пад Смаленскам) — польскі гісторык, кіраўнік Інстытута нацыянальнай памяці (2005—2010). Доктар габілітаваны гістарычных навук (2000).

 Біяграфія 
Скончыў гістарычна-філасофскі факультэт Ягелонскага ўніверсітэта. Дзейнічаў у Незалежным згуртаванні студэнтаў і Салідарнасці, быў выкладчыкам у вышэйшых школах. Цікавіўся генеалогіяй, гісторыяй Сярэднявечча. Апублікаваў больш за 140 навуковых прац і артыкулаў.Яны загінулі пад Катынню // Радыё Свабода, 12 красавіка 2010

29 снежня 2005 года быў абраны кіраўніком Інстытута нацыянальнай памяці — установы, якая займаецца дакументаваннем злачынстваў камуністычнай сістэмы ў Польшчы. 7 красавіка 2009 года ўзнагароджаны Крыжам камандорскім з зоркай ордэна Адраджэння Польшчы.

Загінуў 10 красавіка 2010 года ў авіякатастрофе пад Смаленскам.

16 красавіка 2010 года пасмертна ўзнагароджаны Крыжам вялікім ордэна Адраджэння ПольшчыKomunikat Nr 163/VI kad.  .

 Выбраныя публікацыі 
 Konspiracja i opór społeczny na Podkarpaciu w okresie PRL (red.), 2007,
 Odrodzone królestwo. Monarchia Władysława Łokietka i Kazimierza Wielkiego w świetle nowszych badań, 2001,
 Latyfundium tęczyńskie. Dobra i właściciele (XIV—XVII wiek), 1999,
 Tęczyńscy. Studium z dziejów polskiej elity możnowładczej w średniowieczu, 1997,
 Generał Leopold Okulicki «Niedźwiadek» (1898—1946), 1989.

 Спасылкі 

 dr hab. Janusz Marek Kurtyka 

Катэгорыя:Гісторыкі Польшчы
Катэгорыя:Члены Польскага гістарычнага таварыства
Катэгорыя:Загінулі ў авіякатастрофах
Катэгорыя:Медыявісты
Катэгорыя:Медыевісты Польшчы